**vznesené Pripomienky v rámci medzirezortného pripomienkového konania**

Zákon, ktorým sa mení a dopĺňa zákon č. 469/2003 Z. z. o označeniach pôvodu výrobkov a zemepisných označeniach výrobkov a o zmene a doplnení niektorých zákonov v znení neskorších predpisov a ktorým sa mení zákon Národnej rady Slovenskej republiky č. 152/1995 Z. z. o potravinách v znení neskorších predpisov

|  |  |
| --- | --- |
| Počet vznesených pripomienok, z toho zásadných | 39 / 0 |

|  |  |  |
| --- | --- | --- |
| **Subjekt** | **Pripomienka** | **Typ** |
| **GPSR** | **1. K čl. I bodu 1 (úvodná veta a § 2 písm. e.) - O:** Úvodnú vetu v bode 1 odporúčame uviesť v súlade s bodom 30. 1. Prílohy č. 1 k Legislatívnym pravidlám vlády Slovenskej republiky (legislatívno-technická pripomienka). V § 2 písm. e) na konci ustanovenia odporúčame čiarku nahradiť bodkou (oprava zrejmej nesprávnosti). | **O** |
| **GPSR** | **2. K čl. I bodu 22 (úvodná veta) - O:** V úvodnej vete bodu 22 odporúčame slová „ktorý znie“ nahradiť slovami „ktorý vrátane nadpisu znie“ (legislatívno-technická pripomienka). | **O** |
| **GPSR** | **3. K čl. I bodu 23 (§ 32 ods. 2 a 4) - O:** V § 32 ods. 2 z dôvodu zjednoteného používania pojmov v nadväznosti na legislatívnu skratku zavedenú v odseku 1 tohto ustanovenia odporúčame za slovom „žiadosť“ vložiť slová „o zápis“ (legislatívno-technická pripomienka). V § 32 ods. 4 navrhujeme pred slová „úrad konanie o tejto žiadosti zastaví“ vložiť slová „a žiadateľ napriek výzve úradu neodstráni nedostatky,“ (legislatívno-technická pripomienka). | **O** |
| **GPSR** | **4. K čl. I bodu 23 (§ 33) - O:** V ustanovení § 33 ods. 1 odporúčame za slovami „na území Slovenskej republiky“ zaviesť legislatívnu skratku v znení „(ďalej len „namietateľ“)“. Ide o zosúladenie s bodom 9. 1. Prílohy č. 1 k Legislatívnym pravidlám vlády Slovenskej republiky (legislatívno-technická pripomienka). V nadväznosti na vyššie uvedenú pripomienku odporúčame v § 33 ods. 2 druhej vete slová „a osobu, ktorá námietky podala (ďalej len „namietateľ“)“ nahradiť slovom „namietateľa“. Taktiež v tomto odseku odporúčame za slová „ktoré neboli“ vložiť slovo „namietateľom“ (legislatívno-technická pripomienka). V § 33 ods. 3 navrhujeme slová „na dosiahnutie dohody o námietkach“ nahradiť slovami „na odstránenie rozporov dohodou“ (legislatívno-technická pripomienka). Z dôvodu zosúladenia tohto ustanovenia s dôvodovou správou je potrebné upraviť aj poslednú vetu odseku 3, znenie ktorej odporúčame uviesť nasledovne: „Ak žiadateľ a namietateľ dosiahnu dohodu o námietkach, bezodkladne o tejto dohode písomne informujú úrad.“ (legislatívno-technická pripomienka). U právnej úpravy § 33 ods. 4 poukazujeme na jej nie celkom zrozumiteľný obsah. Odporúčame znenie tohto ustanovenia aj s poukázaním na dôvodovú správu upraviť tak, aby bolo zrejmé, že v prípade, ak sa žiadateľ s namietateľom nedohodnú na odstránení rozporov a dohodu o námietkach nedosiahnu, o námietkach rozhodne úrad. V tejto súvislosti poukazujeme na nezrozumiteľnosť ustanovenia upravujúcej rozhodovanie úradu o námietkach podľa obsahu spisu (legislatívno-technická pripomienka). | **O** |
| **GPSR** | **5. K čl. I bodu 26 (§ 36d) - O:** Predkladateľovi odporúčame upraviť nadpis § 36d v súlade s bodom 21. 1. Prílohy č. 1 k Legislatívnym pravidlám vlády Slovenskej republiky (legislatívno-technická pripomienka). | **O** |
| **MDaVSR** | **bod 22** K čl. I bod 22 odporúčame za slovom „ktorý“ vložiť slová „vrátane nadpisu“. | **O** |
| **MDaVSR** | **bod 23** K čl. I bod 23 v poznámkach pod čiarou k odkazu 7c odporúčame v názve nariadení č. 664/2014, č. 668/2014, č. 2019/33, č. 2019/34 za slovom „nariadenie“ vložiť slovo „Komisie“. | **O** |
| **MDaVSR** | **čl. I** Vzhľadom na vypustenie § 17 ods. 2, v ktorom bola zavedená legislatívna skratka, odporúčame ju opätovne zaviesť, keďže sa v texte ďalej používa. | **O** |
| **MDaVSR** | **Predkladacej správe** V Predkladacej správe odporúčame neuvádzať zhrnutie vybraných vplyvov. | **O** |
| **MFSR** | **Všeobecne** Návrh je potrebné zosúladiť s prílohou č. 1 Legislatívnych pravidiel vlády SR (ďalej len „príloha LPV“) [napríklad v názve návrhu zákona slová „a o zmene zákona“ nahradiť slovami „ktorým sa mení zákon“, v čl. I bode 1 úvodnej vete vypustiť slová „nad § 1 a 2“ v súlade s bodom 30.1 prílohy LPV, v bode 1 § 1 ods. 3 písm. b) a v bode 26 § 36 ods. 1 a § 36a ods. 1 za slová „členského štátu“ vložiť slová „Európskej únie“, poznámku pod čiarou k odkazu 1 uviesť až na konci bodu 1 (za § 3), legislatívnu skratku „(ďalej len „register“)“ uviesť v § 2 písm. e), pretože slová, ktoré má nahradiť, sú prvýkrát uvedené už v tomto ustanovení a v § 3 používať už zavedenú legislatívnu skratku, bod 6 zosúladiť s bodom 55 prílohy LPV, v bode 10 slová „sa v druhej vete“ nahradiť slovami „druhej vete sa“, v bode 17 úvodnej vete slovo „ods.“ nahradiť slovom „odsek“, v bode 20 úvodnú vetu zosúladiť s bodom 35.2 prílohy LPV, v bode 22 úvodnej vete za slovo „ktorý“ vložiť slová „vrátane nadpisu“, v § 31a ods. 1 vypustiť slovo „pre“ ako nadbytočné, odkaz 7 nahradiť odkazom 6a a vypustiť poznámku pod čiarou k odkazu 7 ako duplicitnú, v bode 23 § 32 ods. 2 za slovo „žiadosť“ vložiť slová „o zápis“, v § 32 ods. 3 slovo „ministerstvom“ nahradiť slovami „Ministerstvom pôdohospodárstva a rozvoja vidieka Slovenskej republiky“ vzhľadom na vypustenie legislatívnej skratky v bode 8, v § 32 ods. 4 vypustiť slovo „úradom“ ako nadbytočné, v § 33 ods. 5 slovo „ministerstvo“ nahradiť slovami „Ministerstvo pôdohospodárstva a rozvoja vidieka Slovenskej republiky“, v poznámke pod čiarou k odkazu 7d pred slová „č. 152/1995 Z. z.“ vložiť slová „Národnej rady Slovenskej republiky“, v bode 26 úvodnej vete vypustiť slová „§ 34, 35, 36, 36c a 36d“ v súlade s bodom 30.1 prílohy LPV, v § 35 na konci pripojiť slovo „zákona“, v § 36d nadpise na konci pripojiť slovo „zápisu“, v § 36d ods. 2 za slovo „zrušenie“ vložiť slovo „zápisu“, v § 38a ods. 2 prvej vete na konci pripojiť slovo „zákona“]. | **O** |
| **MIRRI SR** | **čl. I bodu 17** Navhrujeme v úvodnej vete slovo „ods.“ nahradiť slovom „odsek“. Odôvodnenie. Legislatívno-technická pripomienka. | **O** |
| **MIRRI SR** | **čl. I bodu 20** Navrhujeme slová „dopĺňa čiarka a slová“ nahradiť slovami „bodka nahrádza čiarkou a pripájajú sa tieto slová:“. Odôvodnenie: Legislatívno-technická pripomienka. | **O** |
| **MIRRI SR** | **čl. I bodu 22**  Navrhujeme v úvodnej vete za slovo „ktorý“ vložiť slová „vrátane nadpisu“. Odôvodnenie: Legislatívno-technická pripomienka. | **O** |
| **MIRRI SR** | **čl. I bodu 26** V úvodnej vete navrhujeme vypustiť slová „§ 34, 35, 36, 36c a 36d“. Odôvodnenie: Legislatívno-technická pripomienka. | **O** |
| **MIRRI SR** | **čl. I bodu 6** Navrhujeme novelizačný bod upraviť nasledovne: „6. § 15a a 15b sa vypúšťajú.“. Odôvodnenie: Legislatívno-technická pripomienka. | **O** |
| **MKSR** | **K čl. I bod 17** V úvodnej vete odporúčame slovo ,,ods." nahradiť slovom ,,odsek". Odôvodnenie: Bod 30.3. Prílohy č. 1 k Legislatívnym pravidlám vlády Slovenskej republiky. | **O** |
| **MPRVSR** | **K bodu 1 - § 2 písm. a) a b) a k bodu 6**  Odporúčame zvážiť úpravu, ktorou by sa zohľadnilo, že pre určité výrobky je osobitne vymedzený pojem „označenie pôvodu“ a „zemepisné označenie“ ako aj obsah špecifikácie v príslušných predpisoch EÚ, a to odkazom na tieto predpisy (napr. pre vína čl. 93 ods. 1 a 2 a čl. 94 ods. 2 a 3 nariadenia EÚ 1308/2013). Odôvodnenie: Zrozumiteľnosť pre adresáta. | **O** |
| **MSSR** | **K Čl. I bod 17** Slovo "ods." odporúčame nahradiť slovom "odsek". Ide o legislatívno-technickú pripomienku. | **O** |
| **MŠVVaŠSR** | **čl. I bod 1** Odporúčame úvodnej vete vypustiť slovo "nad", v súlade s bodom 30.1 Prílohy č. 1 k LPV. | **O** |
| **MVSR** | 1. V čl. I bode 1 úvodnej vete je potrebné vypustiť slovo „nad“, keďže nejde o nadpisy nad paragrafmi. | **O** |
| **MVSR** | 2. V čl. I bode 1 § 1 ods. 2 navrhujeme vypustiť slovo „výlučne“ pre nadbytočnosť. | **O** |
| **MVSR** | 3. V čl. I bode 1 § 1 ods. 3 navrhujeme vypustiť slová „na vykonanie osobitného predpisu1)“. | **O** |
| **MVSR** | 4. V čl. I bode 1 § 1 druhý odsek je potrebné ukončiť bodkou a vypustiť horné úvodzovky. | **O** |
| **MVSR** | 5. V čl. I bode 6 je potrebné vypustiť paragrafovú značku pred slovami „§ 15b“. | **O** |
| **MVSR** | 6. V čl. I bode 10 navrhujeme vypustiť slovo „výlučne“ pre nadbytočnosť. | **O** |
| **MVSR** | 7. V čl. I 20. bod je potrebné uviesť takto: „V § 30 ods. 1 sa bodka na konci nahrádza čiarkou a pripájajú sa tieto slová: „ak osobitný predpis6a) neustanovuje inak.“. | **O** |
| **MZSR** | **bodu 23** V § 33 ods. 3 navrhujeme nahradiť slová "jedného mesiaca slovami "30 dní". Odôvodnenie: Zosúladenie znenia ustanovenia s ustanovením § 27 ods. 1. | **O** |
| **MZSR** | **bodu 26** V § 36 ods. 2 a § 36a ods. 1 navrhujeme nahradiť slová "jedného mesiaca slovami "30 dní". Odôvodnenie: Zosúladenie znenia ustanovenia s ustanovením § 27 ods. 1. | **O** |
| **MZVEZ SR** | **K čl. I bodu 1** V čl. I bode 1úvodnej vete odporúčame pustiť slová "nad § 1 a 2" (bod 30.1 Prílohy č. 1k LPV SR). Odôvodnenie: Legislatívno-technická pripomienka. | **O** |
| **MZVEZ SR** | **K čl. I bodu 20** V čl. I bode 20 úvodnej vete slová "slová ak osobitný predpis 6a) neustanovuje inak" odporúčame nahradiť slovami "sa na konci pripájajú tieto slová:" (bod 32.5 Prílohy č. 1 k LPV SR). Odôvodnenie: Legislatívno-technická pripomienka. | **O** |
| **MZVEZ SR** | **K čl. I bodu 22** V čl. I bode 22 úvodnej vete za slovo "ktorý" odporúčame vložiť slová "vrátane nadpisu". Odôvodnenie: Legislatívno-technická pripomienka. | **O** |
| **MZVEZ SR** | **K čl. I bodu 26 § 35** V čl. I bode 26 § 35 na konci pripojiť slovo "zákona". Odôvodnenie: Legislatívno-technická pripomienka. | **O** |
| **MZVEZ SR** | **K čl. I bodu 26 § 36d** V čl. I § 36d nadpise na konci odporúčame pripojiť slovo "zápisu"; v § 36d ods. 2 za slovo "zrušenie" odporúčame vložiť slovo "zápisu" (zosúladenie s odsekom 1). Odôvodnenie: Legislatívno-technická pripomienka. | **O** |
| **MZVEZ SR** | **K čl. I bodu 26 § 38a**  V čl. I bode 26 § 38a ods. 2 prvej vete na konci odporúčame pripojiť slovo "zákona". Odôvodnenie: Legislatívno-technická pripomienka. | **O** |
| **MZVEZ SR** | **K čl. I bodu 6** V čl. I bode 6 pred označením "15b" vypustiť paragrafovú značku (bod 55 Prílohy č. 1 k LPV SR). Odôvodnenie: Legislatívno-technická pripomienka. | **O** |
| **MZVEZ SR** | **K doložke zlučiteľnosti** V doložke zlučiteľnosti podľa prílohy č. 2 k LPV SR odporúčame v bode 1 zmeniť predkladateľa na navrhovateľa zákona a zároveň vypustiť označenie spolupredkladateľa, Úrad vlády SR, vzhľadom na to, že návrh zákona predkladá Úrad priemyselného vlastníctva SR, tak ako je uvedené v predkladacej správe; v bode 3 písm. a) doplniť k uvedeným sekundárnym právnym aktom EÚ ich gestorov; v bode 4 písm. c) uviesť požadovanú informáciu okrem smerníc aj k ďalším uvádzaným právnym aktom. | **O** |
| **MZVEZ SR** | **K názvu návrhu zákona** V názve návrhu zákona slová "a o zmene zákona" odporúčame nahradiť slovami "ktorým sa mení zákon "(bod 30. 1. Prílohy č. 1 k LPV SR)". Odôvodnenie: Legislatívno-technická pripomienka. | **O** |
| **NBS** | **Legislatívno- technické pripomienky** K čl. I K bodu 1 1. V bode 1 úvodnej vete odporúčame vypustiť slovo „nad“. V bode 1 ďalej odporúčame poznámku pod čiarou k odkazu 1 umiestniť až za § 3 (na konci bodu 1) a zároveň na konci § 1 odporúčame vypustiť bodku a hornú úvodzovku a na konci § 2 odporúčame vypustiť hornú úvodzovku. 2. V bode 1 § 2 písm. e) upozorňujeme, že pre základný pojem (držiteľ osvedčenia o zápise označenia pôvodu výrobku alebo zápise zemepisného označenia výrobku) nemožno zavádzať legislatívnu skratku (držiteľ osvedčenia o zápise), preto odporúčame zavedenie legislatívnej skratky vypustiť a zároveň zvážiť skrátenie znenia základného pojmu. Ďalej odporúčame slová „registri označení pôvodu a zemepisných označení“ nahradiť slovami „registri označení pôvodu výrobkov a zemepisných označení výrobkov“ a čiarku na konci písmena e) nahradiť bodkou. 3. V bode 1 § 3 je potrebné legislatívnu skratku „register“ zaviesť tam, kde sa pojem používa prvýkrát, a to v § 2 písm. e). K bodu 9 Bod 9 odporúčame uviesť takto: „V poznámke pod čiarou k odkazu 5a sa vypúšťa citácia „§ 40 zákona č. 182/2005 Z. z. o vinohradníctve a vinárstve“ a citácia „zákon Národnej rady Slovenskej republiky č. 152/1995 Z. z. o potravinách v znení neskorších predpisov,“. K bodu 22 V bode 22 úvodnej vete odporúčame za slovom „ktorý“ vložiť slová „vrátane nadpisu“. K bodu 23 V bode 23 § 33 odsekoch 7 a 8 odporúčame slová „žiadosť o ochranu“ vo všetkých tvaroch nahradiť slovami „žiadosť o zápis“ v príslušnom tvare. K bodu 26 V bode 26 § 36c ods. 2 odporúčame slovo „Únie“ nahradiť slovami „Európskej únie“. | **O** |
| **Verejnosť** | **Čl. I. § 2 písm. C)** Navrhujeme na konci vety pridať odkaz (poznámku pod čiarou) na ustanovenie legálnej definície spotrebiteľa. | **O** |
| **ÚJDSR** | Odoslané bez pripomienok |  |
| **MŽPSR** | Odoslané bez pripomienok |  |
| **MPSVRSR** | Odoslané bez pripomienok |  |
| **ÚNMSSR ÚVSR** | Odoslané bez pripomienok |  |
| **MOSR** | Odoslané bez pripomienok |  |
| **ÚGKKSR** | Odoslané bez pripomienok |  |
| **PMÚSR** | Odoslané bez pripomienok |  |
| **MHSR** | Odoslané bez pripomienok |  |

|  |
| --- |
| Vysvetlivky k použitým skratkám v tabuľke: |
| O – obyčajná |
| Z – zásadná |